Normunds Zemvaldis

Normunds Zemvaldis (dzimis 1958. gada 13. martā Rīgā) ir latviešu ārsts un politiķis, bijušais Veselības valsts ministrs (1993—1994), tad Veselības aizsardzības valsts ministrs (1994—1995).

Dzīvesgājums 
Dzimis 1958. gada 13. martā Rīgā Ilgvara Zemvalža un viņa sievas Validas, dzimušas Moricas, ģimenē.

Studēja Rīgas Medicīnas institūta (RMI) Ārstniecības fakultātē (1976—1982), strādāja Rīgas 4. slimnīcā (1982—1983), tad 11. poliklīnikā (1983—1984), Republikas Onkoloģijas centrā (1984—1986), Rīgas 4. slimnīcā (1986—1992), līdztekus Latvijas Ārstu biedrības viceprezidents (1990—1991).

Pēc Latvijas neatkarības atjaunošanas N. Zemvaldis bija Rīgas tautas deputātu padomes deputāts (1990—1993), Latvijas Republikas Labklājības ministrijas departamenta direktora vietnieks (1992—1993), tad Veselības valsts ministrs (1993—1994), tad Veselības aizsardzības valsts ministrs (1994—1995).

Vēlāk N. Zemvaldis strādāja par kompānijas Sanofi Pasteur vadītāju Centrālāzijā.

Atsauces 

1958. gadā dzimušie
Rīgā dzimušie
Latvijas veselības ministri
Latvijas ārsti
Rīgas Medicīnas institūta absolventi